Ego Galterus, Dei gratia Lingonensis episcopus, notum facio presentibus et futuris quod Haimo, miles, de Nulleio et Ulrich, frater ejus, dederunt et concesserunt Deo et fratribus Templariis, qui morantur in villa que vocatur Nova Villa, quicquid habebant et calumpniabant in eadem villa, et apud Grinjuncurtem in omnem usum, tam in boscho quam in pratis et in aquis, et aliis omnibus, et hec in manu mea guerpiverunt. Et ego de his prefatos Templarios, laude et assensu predictorum fratrum investivi. Testes sunt: Goffridus Moreas, Giffridus Froisardus, Radulfus, Johannes filius Waufredi, milites. De fratribus Templariis: Galterus Escofleas, Willendus de Mandelis, Waufridus.